text: Borgere bliver klogere på byens nye gæster 
  11 november 2015 kl. 21.04
  I asylcentret i Hviding flytter hundrede nye asylansøgere ind på mandag. I aften bliver borgerne informeret om, hvad de kan forvente sig.
  Det er Asyl Syd og Udlændingestyrelsen, der på aftenens møde informerer borgerne om de nye tilflyttere. Der er plads til 300 asylansøgere i Hviding, men det er ikke ensbetydende med, at alle pladser bliver fyldt op. Det afhænger af behovet.  På mandag ankommer de første hundrede asylansøgere til byen. Det er primært børnefamilier fra Syrien, men der er også andre nationaliteter imellem.
  De fremmødte borgere viser interesse og velvilje til at hjælpe de nye naboer.
  - Det er en nem opgave at informere borgerne, for vi bliver mødt med en stor lyst til at hjælpe, siger borgmesteren i Esbjerg, Johnny Søtrup.
  
  